Nú verða þær vinkonur okkar glaðar sem vilja ómögulega fara í brasilískt vax ( m.ö.o þegar ÖLL hár eru fjarlægð að neðan ) . Sumar reyndar elska þetta en þær sem gera það ekki verða eflaust kátar því nú virðist þessi kviknakta ekki lengur ‘ í tísku ’ ef svo má að orði komast . Þetta leiða nokkrar kannanir í ljós sem gerðar voru á þessu ári sem er nú að líða . Við erum reyndar ekki beint að tala um afturhvarf til ársins 1975 þegar Bjarnfreður Georgsdóttir var og hét en klárlega eru trendin í neðanhárasnyrtingu að breytast talsvert frá brasilísku bylgjunni sem reið yfir fyrir um 10 árum ef taka á mark á þessum könnunum ; meðal annars einni ( gerðri af ukmedix ) þar sem 1.870 konur á aldrinum 18 - 30 ára voru spurðar hvort þær klipptu eða snyrtu hárin á bikinísvæðinu . Þær láta þetta bara alveg eiga sig – Niðurstaðan leiddi í ljós að 51% aðspurðra komu bara ekkert nálægt þessu svæði með kremum , vaxi , skærum eða rakvélum af neinum toga . Leyfa semsagt lubbanum að vaxa og flaksa . 49% sögðust snyrta svæðið til en af þessum 51% sem sögðust alveg láta lubbann eiga sig voru 45% sem snyrtu einu sinni en eru steinhættar því . Strákarnir vilja smá hár – Önnur könnun gerð af fyrirtæki sem sérhæfir sig í háreyðingum leiddi í ljós að flestir karlar kjósa heldur að hafa smá hár þarna niðri en engin . Fæstir eru þó æstir í Bjarnfreði . Af 1.000 karlmönnum sem spurðir voru sögðu 43% að þeim þætti mest aðlaðandi þegar konan væri með lítinn ‘ bermúda þríhyrning ’ þarna niðri , það er að segja þegar hárin eru stytt og hliðarnar í náranum vaxaðar eða rakaðar . Aðeins 12% kusu algjört hárleysi . Konur voru hinsvegar ekki spurðar út í smekk sinn á neðanhárasprettu karla . Tískutröllið Lady Gaga hafði líka mikil áhrif þegar hún birtist ber að neðan framan á tímaritinu Candy með yfirvaraskegg bæði að ofan og neðan en Gaga þykir gríðarlegur trendsetter sama hvort um er að ræða svört ilmvatnsglös , skoðanir , klæðnað , nú eða neðanhárarakstur . Fleiri vísbendingar hafa verið á lofti um þetta , meðal annars þegar Gwyneth Palthrow ( 40 ) sem var kosin fegursta kona heims af People Magazine , sagðist vera í 70 ’ s stemmara þarna niðri , eða með hennar orðum : “ I work a 70 ’ s vibe down there … ” Það má því vera lýðnum ljóst að lubbinn kemur sterkt inn árið 2014 og spurning hvort það sé ekki bara tímabært að safna ? Svo er það önnur spurning hvort þú ferð alla leið með fimmtíu og eitt prósentunum og lætur þetta bara vaxa eins og Vaglaskóg í vindinum , rakar allt í burtu a-la Auðn 2014 eða snurfussar líkt og gert er við Listigarðinn á Akureyri ?